На основу члана 18. став 2. Закона о гасу ("Службени гласник Републике Српске", број 22/18) и члана 76. став 2. Закона о републичкој управи ("Службени гласник Републике Српске", број 115/18), министар енергетике и рударства доноси

## ПРАВИЛНИК

**О ПОЛАГАЊУ СТРУЧНОГ ИСПИТА ИЗ ОБЛАСТИ ГАСНЕ ТЕХНИКЕ**

**ГЛАВА I**

**ОСНОВНЕ ОДРЕДБЕ**

**Члан 1**.

Овим правилником прописују се услови за полагање и начин полагања стручног испита из области гасне технике, састав и начин рада комисије за полагање стручног испита, садржај и форма увјерења о положеном стручном испиту, вођење евиденције о издатим увјерењима и програм полагања општег и посебног дијела стручног испита.

**Члан 2.**

Област гасне технике, у смислу овог правилника, обу хвата:

1. системе, опрему и инсталације за транспорт природ ног гаса високог притиска,
2. системе, опрему и инсталације за дистрибуцију при родног гаса ниског и средњег притиска,
3. системе, опрему и инсталације за компримовање и утечњавање гаса,
4. системе, опрему и инсталације за складиштење гаса,
5. гасна постројења и уређаје у топланама, индустриј ским гасним котловницама и енерганама,
6. кућне гасне инсталације.

**Члан 3.**

1. Стручни испит из области гасне технике полаже се с циљем провјере стручне оспособљености лица техничке струке (у даљем тексту: кандидати) за самостално и бе збједно обављање сљедећих послова:
2. техничко руковођење у објектима за транспорт, ди стрибуцију, складиштење, као и у објектима за утечњавање и компримовање природног гаса,
3. техничко руковођење гасним уређајима, инстала цијама и постројењима у топланама, гасним котловницама и индустријским енерганама,
4. руковање које обухвата управљање (опслуживање, манипулација), подешавање, надзор и контролу рада и стања уређаја, инсталација и постројења за транспорт и ди стрибуцију природног гаса, транспорт,
5. одржавање, ремонт и периодични преглед вањских и унутрашњих гасних уређаја, инсталација и постројења.
6. Полагање стручног испита за послове пројекто вања гасних инсталација, изградњу и технички надзор при изградњи гасних инсталација и ревизију пројектне документације уређено је посебним прописом за полагање стручног испита из области просторног уређења и грађења.

**ГЛАВА II**

**УСЛОВИ ЗА ПОЛАГАЊЕ СТРУЧНОГ ИСПИТА**

**Члан 4.**

1. Стручни испит за обављање послова техничког ру ковођења из члана 3. став 1. т. 1) и 2) овог правилника може полагати кандидат који је:
2. прије реформе високог образовања, студијем на техничком факултету у Босни и Херцеговини и Републици Српској, стекао звање дипломираног инжењера техничке струке (машинске, електротехничке, грађевинске и сл.), односно инжењера техничке струке (машинске, електротехничке, грађевинске и сл.), као и лице које је звање ди пломираног инжењера техничке струке, односно инжењера техничке струке стекло у бившој СФРЈ до 6. априла 1992. године,
3. по систему образовања према болоњском процесу на факултету у Босни и Херцеговини и Републици Српској завршио први циклус четворогодишњег студија и стекао најмање 240 ECTS бодова и звање дипломирани инжењер техничке струке (машинске, електротехничке, грађевинске и сл.), односно трогодишње студије и стекао 180 ECTS бо дова и звање инжењер техничке струке,
4. стекао страну високошколску исправу која по пропи сима Републике Српске не подлијеже поступку признавања или му је овлашћени орган признао страну високошколску исправу, а под истим условима наведеним у тачки 2) овог члана.
5. Кандидат из става 1. т. 1) и 2) овог члана стручни испит може полагати ако је најмање двије године послије завршеног школовања радио на пословима из области га сне технике.

**Члан 5.**

1. Стручни испит за послове из члана 3. став 1. т. 3) и 4) овог правилника могу полагати кандидати који имају стечену средњу стручну спрему (IV или III степен) одгова рајуће техничке струке.
2. Кандидат из става 1. овог члана стручни испит може полагати ако има најмање двије године радног искуства у струци.

**ГЛАВА III**

**ПОЛАГАЊЕ СТРУЧНОГ ИСПИТА**

**Члан 6.**

1. Стручни испит за послове из члана 3. став 1. т. 1) и 2) овог правилника полаже се пред Комисијом за полагање стручног испита (у даљем тексту: Комисија), коју именује министар енергетике и рударства (у даљем тексту: ми нистар) за сваки испитни рок са претходно утврђене листе испитивача.
2. Листу испитивача, на основу јавног позива, утврђује министар на период од двије године и објављује се у "Службеном гласнику Републике Српске".
3. Јавни позив из става 2. овог члана објављује се на интернет страници Министарства енергетике и рударства (у даљем тексту: Министарство).
4. Испитивач посебног дијела стручног испита може бити дипломирани машински инжењер који посједује науч но звање доктора или магистра техничких наука из области енергетике, са најмање три године радног искуства у обла сти гасне технике, или стручни радник из реда дипломира них инжењера машинства, са најмање пет година радног искуства и положеним стручним испитом из области гасне технике, односно признатим стручним испитом у поступку ослобађања од полагања стручног испита.
5. Испитивач општег дијела стручног испита може бити дипломирани правник из реда запослених у Министарству, са радним искуством од најмање пет година и положеним стручним испитом за рад у управи Републике Српске.

**Члан 7.**

1. Комисија се састоји од предсједника и четири члана, који имају своје замјенике.
2. Комисија има секретара, који обавља администра тивне послове, врши неопходне консултације са кандидатима, прибавља све податке потребне за рад Комисије и води записник са стручног испита.
3. Секретара и његовог замјеника именује министар на период од двије године.
4. Члановима Комисије припада накнада за рад у Ко мисији.
5. Стручни испит за послове из члана 3. став 1. т. 3) и 4) овог правилника полаже се пред Комисијом за полагање стручног испита, коју именује Савез енергетичара Репу блике Српске (у даљем тексту: Савез) или Удружење гасних предузећа Републике Српске (даљем тексту: Удружење).
6. Један члан Комисије из става 5. овог члана обавезно је из Министарства.

**Члан 8.**

1. Програм за полагање стручног испита за послове из члана 3. став 1. т. 1) и 2) овог правилника утврђује се овим правилником.
2. Савез или Удружење утврђује садржај програма за полагање стручног испита за послове из члана 3. став 1. т. 3) и 4) овог правилника.
3. Програм из става 2. овог члана објављује се на ин тернет страници Министарства, односно Савеза или Удру жења.

**Члан 9.**

1. Захтјев за полагање стручног испита кандидат из члана 4. овог правилника подноси Министарству.
2. Захтјев за полагање стручног испита кандидат из члана 5. овог правилника подноси Савезу или Удружењу.
3. Уз захтјев за полагање стручног испита из става 1. овог члана кандидат прилаже сљедећу документацију:
4. овјерену фотокопију личне карте,
5. овјерену фотокопију дипломе о стеченој стручној спреми,
6. потврду или увјерење којим се доказује да кандидат има најмање двије године радног искуства на обављању по слова из области гасне технике,
7. приједлог са најмање три теме за израду стручног рада,
8. потврду о опису послова које кандидат обавља или за које се оспособљава,
9. доказ о уплати трошкова за полагање стручног испита.
10. Образац захтјева за полагање стручног испита, са потребним подацима, налази се у Прилогу 6. овог правил ника, који чини његов саставни дио.

**Члан 10.**

1. На основу захтјева за полагање стручног испита из члана 9. став 1. овог правилника и приложене документа ције, министар доноси рјешење којим се одобрава пола гање стручног испита.
2. Рјешењем из става 1. овог члана одређују се ментор, тема стручног рада и рок за достављање стручног рада и износ о уплати трошкова за полагање стручног испита.

**Члан 11.**

1. Стручни испити полажу се у редовним роковима у фебруару, априлу, септембру и новембру.
2. Уколико се укаже потреба, могу се одредити и ван редни испитни рокови.
3. О датуму одржавања стручног испита секретар обавјештава кандидате у писаној форми путем поште или електронским путем, најмање осам дана прије заказаног термина стручног испита.

**Члан 12.**

Стручни испит састоји се од писменог и усменог дијела испита.

**Члан 13.**

1. Писмени дио испита састоји се од израде стручног рада из области наведених у члану 3. став 1. т. 1) и 2) овог правилника, зависно од степена и врсте стручне спреме.
2. Стручни рад израђује се под надзором ментора.
3. Ментор из става 2. овог члана је члан Комисије са утврђене листе испитивача.
4. Задатак за израду стручног рада формулише се на начин који омогућава кандидату да покаже способност самосталног рада и обједињавања теоријског знања, прак тично искуство, инжењерске вјештине, познавање закона, техничких прописа, норматива и стандарда са најновијим научним и техничким достигнућима из области гасне тех нике.
5. На основу добијене теме стручног рада, кандидат приступа изради писменог рада из посебног дијела струч ног испита у року који траје најдуже 45 дана, рачунајући од дана преузимања рјешења из члана 10. став 1. овог пра вилника.
6. Кандидат предаје стручни рад у два истовјетна при мјерка, која су потписали кандидат и испитивач ментор.
7. Уз стручни рад кандидат је дужан да приложи пот писану изјаву да је самостално израдио стручни рад.

**Члан 14.**

1. Усмени дио стручног испита састоји се од посебног и општег дијела.
2. Усмени дио испита је јаван и почиње одбраном пи сменог рада.

**Члан 15.**

1. Посебни дио стручног испита обухвата одбрану стручног рада и провјеру познавања техничких прописа и стандарда из своје струке, као и материје која је правно уређена посебним законима и другим прописима из обла сти за коју се кандидат опредијелио у оквиру струке.
2. Полагање посебног дијела стручног испита врши се по Програму, који се налази у Прилогу 2. овог правилника и чини његов саставни дио.
3. У току одбране стручног рада Комисија врши про вјеру да ли кандидат посједује потребно знање из струке у оквиру које се опредијелио и да ли може самостално оба вљати одговарајуће послове.
4. Кандидат који не одбрани стручни рад не приступа општем дијелу испита и сматра се да није положио стручни испит.

**Члан 16.**

Општи дио стручног испита обухвата сљедеће области:

1. основи уставног уређења и европске интеграције,
2. систем државне управе и локалне самоуправе,
3. управни поступак и управни спор,
4. радни односи,
5. канцеларијско пословање.

**Члан 17.**

1. Полагање општег дијела стручног испита врши се по Програму, који се налази у Прилогу 1. овог правилника и чини његов саставни дио.
2. Општи дио испита кандидат полаже тако што од говара на питања која је одабрао из једне од најмање три понуђене коверте.

**Члан 18.**

1. Секретар води записник о сједници Комисије и току полагања стручног испита, који садржи: податке о члановима Комисије и секретару, ментору и теми стручног рада, датуму, времену и мјесту одржавања стручног испита, основне податке о кандидатима који полажу испит, питања постављена кандидату, те уписану оцјену о успјеху кандидата.
2. Записник потписују предсједник, чланови и секретар Комисије.

**Члан 19.**

1. Према показаном знању на писменом и усменом дијелу испита, Комисија оцјењује кандидата оцјеном "по ложио" или "није положио".
2. Оцјену о постигнутом успјеху на стручном испиту кандидатима саопштава секретар Комисије.

**Члан 20.**

1. Кандидат који поново полаже писмени (практични) дио испита не плаћа трошкове изласка на испит, а за сваки сљедећи излазак плаћа пуни износ трошкова.
2. Кандидат који поново полаже усмени (теоријски)

дио испита плаћа пуне трошкове изласка на испит.

1. Кандидат којем се призна писмени или усмени дио стручног испита, у складу са посебним прописом којим се уређују услови и начин полагања стручног испита, плаћа половину трошкова за полагање стручног испита.
2. Кандидат који није положио општи дио испита може поновити испит у сљедећем испитном року или у року који одреди Комисија, с тим да плаћа половину трошкова за по лагање стручног испита.

**Члан 21.**

1. Ако је кандидат због болести или другог оправданог разлога био спријечен да приступи полагању испита у већ заказаном року, испит може одгодити за наредни испитни рок након што престану разлози због којих је дошло до од гађања.
2. Одгађање полагања стручног испита из разлога на ведених у ставу 1. овог члана кандидату може одобрити предсједник Комисије на основу достављене документа ције којом кандидат оправдава разлоге спријечености.

**Члан 22.**

1. Кандидату који је положио стручни испит издаје се увјерење о положеном стручном испиту у року од 15 дана од дана положеног стручног испита.
2. Увјерење из става 1. овог члана издаје Министар ство, односно Савез, на обрасцу чији се садржај и форма налазе у прилозима 3. и 4, који чине саставни дио овог пра вилника.
3. Увјерење о положеном стручном испиту потписује министар, односно предсједник Савеза или Удружења.

**Члан 23.**

1. О издатим увјерењима води се евиденција у писаној и електронској форми.
2. Евиденција која се води у електронској форми обја вљује се на интернет страници Министарства, односно Са веза или Удружења.
3. У евиденцију се уписују сљедећи подаци:
4. име, очево име и презиме лица које је положило стручни испит,
5. датум и мјесто рођења,
6. звање, стручна спрема, смјер,
7. област за коју је положило стручни испит,
8. број и датум увјерења о положеном стручном испиту.
9. Образац евиденције из става 1. овог члана налази се у Прилогу 7. овог правилника, који чини његов саставни дио.

**Члан 24.**

1. Кандидат који је стручни испит или испит за рад у републичким органима управе положио у оквиру других струка или других органа у Републици Српској ослобађа се од полагања општег дијела у складу са овим правилником, под условом да програм тог испита у основу одговара про граму испита прописаном овим правилником.
2. Кандидат који је положио одговарајући стручни испит у другој држави дужан је да полаже стручни испит, осим уколико то међудржавним споразумима на бази реци процитета није другачије утврђено.
3. Лице које је стручни испит положило у другом ор гану, а програм тог испита није једнак Програму полагања

општег дијела стручног испита из члана 16. овог правил ника, полагаће разлику предмета коју рјешењем утврди министар.

**Члан 25.**

1. Уз захтјев за признавање општег дијела стручног испита прилаже се:
2. овјерен препис или фотокопија увјерења о положе ном стручном испиту у оквиру друге струке,
3. копија програма по ком је кандидат полагао стручни испит.
4. О захтјеву из става 1. овог члана одлучује се рје шењем, којим се кандидату одобрава полагање стручног испита.

**Члан 26.**

За обављање послова из члана 3. став 1. т. 1) и 2) овог правилника ослобађа се од полагања стручног испита лице које има најмање 20 година радног искуства, од тога нај мање 10 година у области гасне технике, и то на пословима стручне спреме за коју се тражи ослобађање.

**Члан 27.**

1. Захтјев за ослобађање од полагања стручног испита кандидат подноси Министарству.
2. Лице је дужно да у захтјеву из става 1. овог чла на прецизно наведе врсту послова које је обављало у току радног вијека и да уз захтјев приложи одговарајуће доказе којима потврђује услове за ослобађање од полагања струч ног испита, као и доказ о уплати трошкова поступка.
3. На основу записника Комисије о ослобађању од по лагања стручног испита и захтјева за ослобађање из става 1. овог члана, министар доноси увјерење о ослобађању од полагања стручног испита.
4. Комисију из става 3. овог члана именује министар.
5. Образац увјерења из става 3. овог члана налази се у Прилогу 5. овог правилника, који његов чини саставни дио.

**Члан 28.**

Стручни испит за обављање послова у области гасне технике нису дужни полагати кандидати који су, према ра није важећим прописима, положили стручни испит са висо ком стручном спремом.

**ГЛАВА IV**

**ПРЕЛАЗНЕ И ЗАВРШНЕ ОДРЕДБЕ**

**Члан 29.**

Кандидат који је поднио захтјев за полагање стручног испита до дана ступања на снагу овог правилника испит полаже по одредбама правилника који је важио у вријеме подношења захтјева.

**Члан 30.**

Захтјев за ослобађање од полагања стручног испита из члана 27. овог правилника кандидати подносе Министар ству у року од једне године од дана ступања на снагу Пра вилника.

**Члан 31.**

Ступањем на снагу овог правилника престаје да важи Правилник о полагању стручног испита из области гасне технике ("Службени гласник Републике Српске", број 96/13).

**Члан 32.**

Овај правилник ступа на снагу осмог дана од дана обја вљивања у "Службеном гласнику Републике Српске".

Број: 05.06/02017403/20

Бањалука, 4. августа 2020. године

Министар, **Петар Ђокић**, с.р.